Държавен вестник, бр. 41, 2011 г., стр. 5

БРОЙ  41	
Д Ъ Р Ж А В Е Н  В Е С Т Н И К 	
СТР.  5  
УКАЗ № 117
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за ратифициране на Изменение № 2 
на Финансовия договор между Република Бъл­
гария и Европейската инвестиционна банка и 
Национална компания „Български държавни 
железници“ (България – железопътен проект 
на Трансевропейската мрежа) и на Изменение 
№ 2 на Финансовия договор между Република 
България и Европейската инвестиционна бан­
ка и Национална компания „Български дър­
жавни железници“ (България – железопътен 
проект на Трансевропейската мрежа – проект 
Б), приет от ХLI Народно събрание на 19 май 
2011 г.
Издаден в София на 26 май 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за ратифициране на Изменение № 2 на Фи­
нансовия договор между Република България 
и Европейската инвестиционна банка и На­
ционална компания „Български държавни 
железници“ (България – железопътен проект 
на Трансевропейската мрежа) и на Изменение 
№ 2 на Финансовия договор между Републи­
ка България и Европейската инвестиционна 
банка и Национална компания „Български 
държавни железници“ (България – желе­
зопътен проект на Трансевропейската мре­
жа – проект Б)
Чл. 1. Ратифицира Изменение № 2 на 
Финансовия договор между Република Бъл­
гария и Европейската инвестиционна банка и 
Национална компания „Български държавни 
железници“ (България – железопътен проект 
на Трансевропейската мрежа), сключено чрез 
размяна на писма на 29 ноември 2010 г.
Чл. 2. Ратифицира Изменение № 2 на 
Финансовия договор между Република Бъл­
гария и Европейската инвестиционна банка и 
Национална компания „Български държавни 
железници“ (България – железопътен проект 
на Трансевропейската мрежа – проект Б), 
сключено чрез размяна на писма на 29 но­
ември 2010 г.
Заключителна разпоредба
Параграф единствен. Законът влиза в сила 
от деня на обнародването му в „Държавен 
вестник“.
Законът е приет от 41-ото Народно събрание 
на 19 май 2011 г. и е подпечатан с официалния 
печат на Народното събрание.
За председател на Народното събрание:
Анастас Анастасов
6131
РЕШЕНИЕ 
за отменяне на Военната доктрина на Репуб­
лика България
Народното събрание на основание чл. 86, 
ал. 1 от Конституцията на Република България
Р Е Ш И :
Отменя Военната доктрина на Република 
България, приета с  решение на Народното 
събрание от 8 април 1999 г., изменена и до­
пълнена с решение на Народното събрание от 
22 февруари 2002 г.
Решението е прието от 41-ото Народно 
събрание на 25 май 2011 г. и е подпечатано 
с официалния печат на Народното събрание.
Председател на Народното събрание: 
Цецка Цачева
6391
ДЕКЛАРАЦИЯ
срещу опитите за подкопаване на етническия 
и религиозен мир в страната
Народните представители осъждат катего­
рично агресията на Политическа партия Атака 
на 20 май 2011 г. срещу вярващите в центъра 
на столицата. Особено скандално е, че това е 
направено  в свещения за мюсюлманите петъчен 
ден по време на задължителната им молитва. 
С тези свои действия тази партия се изолира 
от българското демократично общество.
Поведението є е дълбоко чуждо на българ­
ския народ, на неговата религиозна търпимост 
и етническа толерантност. Изразяваме дълбока 
загриженост от опитите да бъде подкопан етни­
ческият мир и да се създаде напрежение между 
българските граждани на религиозна основа. 
След своя опит за агресия срещу етническия 
мир, създаващ заплаха за националната сигур­
ност на Република България, Политическа пар­
тия Атака е опасна за управлението на страната.
Както повелява българската Конституция, 
недопустимо е религиозните общности и ин­
ституции, както и верските убеждения, да се 
използват за политически цели.
Народните представители настояваме всички 
компетентни държавни институции, включи­
телно прокуратурата и съдът, да предприемат 
необходимите мерки и да осигурят спазването 
на Конституцията и законите на Република 
България.
Призоваваме средствата за масова инфор­
мация към отговорно поведение, което в този 
напрегнат и изпълнен с провокации момент 
е да не дават трибуна на езика на омразата. 
Декларацията е приета от 41-ото Народно 
събрание на 27 май  2011 г. и е подпечатана 
с официалния печат на Народното събрание.
Председател на Народното събрание: 
Цецка Цачева
6402